فتوحات مکیہ

فتوحات مکیہ ابن عربی کی کتاب کا نام ہے جو آپ کی تحقیق کا نچوڑ مانا جاتا ہے یہ تصوف اسلامی پر سب سے زیادہ اثر انداز ہونے والی کتاب ہے۔ اس میں ہی وحدت الوجود پر بحث کی گئی ہے۔ اس کا اثر تمام اسلامی صوفی سلسلوں میں پایا جاتا ہے۔ اسی کتاب پر سلفی اور بعض دیگر شخصیات نے اعتراضات و تنقیدیں لکھی ہیں اور کئی نامور علما نے اس کی شرح کی ہے۔ فتوحات مکیہ ابن عربی کا سب سے ضخیم کام ہے جو پانچ سو ساٹھ ابواب پر مشتمل ہے۔ مکہ میں قیام کے دوران اس کتاب کی تحریر کا آغاز ہوا تھا اور اس کی بنیاد وہاں حاصل ہونے والے کشف تھے۔ ہر باب ایک ایسے مقام کی نمائندگی کرتا ہے جس سے حقیقت یا اس کے کسی پہلو کا تجزیہ ممکن ہے اور یوں وہ کثرت میں وحدت کی توجیہ کرتے ہیں۔ یہ کتاب روحانی تعلیم کے ضخیم دائرۃالمعارف کی حیثیت رکھتی ہے۔http://humshehrionline.com/?p=9594#sthash.qCIKkePQ.dpuf
 فتوحات کے بارے میں مصنف کی رائے 
فتوحات مکیہ شیخ اکبر کا ایک ایسا شاہکار ہے جس کے بارے میں آپ کا کہنا ہے کہ “ایسی کتاب نہ پہلے کبھی لکھی گئی ہے اور نہ آیندہ کبھی لکھی جائے گی۔” آپ نے اس تصنیف کا آغاز سن 598ھ میں مکہ مکرمہ سے کیا فرماتے ہیں: “اس کتاب میں میں نے زیادہ تر وہ باتیں بیان کی ہیں جو اللہ تعالی نے اپنے عزت والے گھر کے طواف یا اس کے پاس بیٹھنے کے دوران مجھ پر کھولیں۔” اور ٹھیک 30 سال بعد 629 ھ دمشق میں آپ نے اسے مکمل کیا۔ یہ وہ کتاب ہے جو صحیح معنوں میں شیخ اکبر کے علوم کا خلاصہ ہے۔ آپ فرماتے ہیں: “میں نے اس کتاب میں اس کے کثیر الحجم ہونے کے باوجود راہ طریقت کی کسی ایک خاطر کو پوری طرح بیان نہیں کیا اور نہ راہ طریقت کا کوئی نقطہ اس کتاب میں شامل ہونے سے رہ گیا ہے۔” لہذا فتوحات مکیہ ہی اس راہِ طریقت کا جامع اختصار ہے۔
 مزید دیکھیے 
 ابن عربی
 کتابیات ابن عربی

 حوالہ جات 

زمرہ:ابن عربی
زمرہ:اسلامی فلسفیانہ شاعری کی کتابیں
زمرہ:اسلامی فلسفیانہ متون
زمرہ:تصانیف ابن عربی
زمرہ:کتب تصوف
زمرہ:وحدت الوجودی صوفیاء
زمرہ:تصوف
زمرہ:اسلامی کتب
زمرہ:صوفیانہ ادب
زمرہ:ویکی ڈیٹا سے مختلف مختصر وضاحت
زمرہ:قرون وسطی کا فلسفہ
زمرہ:عربی کتب